7. ΝΟΜΟΣ υπ’ αριθ. 1651 της 9/11 Ιαν. 1951 Περί τροποποιήσεως και συμπληρώσεως διατάξεών τινων αφορωσών το προσωπικόν της παρά τη Γενική Διευθύνσει Δημοσίου Λογιστικού Υπηρεσίας Διαχειρίσεως Ανταλλαξίμων Μουσουλμανικών Κτημάτων. Άρθρον μόνον.-1.Εις τας διατάξεις του Α.Ν. 610/1945 δύνανται να υπαχθώσι τη αιτήσει των και υπάλληλοι της Κεντρικής και Περιφερειακής Υπηρεσίας Διαχειρίσεως Ανταλλαξίμων Μουσουλμανικών Κτημάτων, οίτινες κατά τας κειμένας διατάξεις δεν δύνανται να εξελιχθώσι βαθμολογικώς πέραν του βαθμού του Γραμματέως β΄ τάξεως, εφ’ όσον ήθελον υποβάλει δήλωσιν αποδοχής υποβιβασμού των εις τον βαθμόν του Γραφέως α΄ τάξεως. Σελ. 266 Η υπαγωγή των περί ων το προηγούμενον εδάφιον υπαλλήλων εις τον Α.Ν. 610/1945 ενεργείται δι’ αποφάσεως του Υπουργού των Οικονομικών μετά προηγουμένην γνώμην του Υπηρεσιακού Συμβουλίου. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 